‘Objavit ćemo mi sve registre. Ako se netko ogriješio o zakone RH i ako je izdao nacionalne interese, nema razloga da se ne nađe u registru’, izjavio je 2016. i prije stupanja na dužnost novi ministar branitelja u Vladi Republike Hrvatske, Mijo Crnoja.

Svjesni teške gospodarske situacije u kojoj se zemlja nalazi, odlučili smo tada pomoći ministru, a time i proračunu te registar kreirati sami kao umjetnički projekt i to na dobrovoljnoj osnovi.

Tako ne samo da smo ubrzali identificiranje izdajnika već smo Ministarstvo i ostale institucije države spasili muke provođenja postupaka javne nabave i ostalih zakonom propisanih gnjavaža.